
№ 15-01-01-15/196-вн от 10.08.2026
                   Астана қаласы                                                                                                             город Астана                                                                                                               


	«Қазақстан Республикасы азаматтарының шығу туризмі 
саласындағы құқықтарына кепілдік беру жүйесі әкімшісінің функцияларын жүзеге асыратын заңды тұлғаны айқындауға 
арналған конкурсты өткізу қағидаларын бекіту туралы» 
Қазақстан Республикасы Мәдениет және спорт министрінің 
2023 жылғы 2 тамыздағы № 213 бұйрығына өзгеріс енгізу туралы




БҰЙЫРАМЫН:
1. «Қазақстан Республикасы азаматтарының шығу туризмі саласындағы құқықтарына кепілдік беру жүйесі әкімшісінің функцияларын жүзеге асыратын заңды тұлғаны айқындауға арналған конкурсты өткізу қағидаларын бекіту туралы» Қазақстан Республикасы Мәдениет және спорт министрінің 2023 жылғы 2 тамыздағы № 213 бұйрығына (Нормативтік құқықтық актілерді мемлекеттік тіркеу тізілімінде № 33256 болып тіркелген) мынадай өзгеріс енгізілсін:
[bookmark: z11]көрсетілген бұйрықпен бекітілген Қазақстан Республикасы азаматтарының шығу туризмі саласындағы құқықтарына кепілдік беру жүйесі әкімшісінің функцияларын жүзеге асыратын заңды тұлғаны айқындауға арналған конкурсты өткізу қағидаларында:
6-тармақ мынадай редакцияда жазылсын:
«6. Конкурсқа қатысу үшін мынадай құжаттар ұсынылады:
      1) Қағидаларға қосымшаға сәйкес нысан бойынша конкурсқа қатысуға өтініш;
      2) Қағидалардың 8-тармағының талаптарына сай келетін конкурстық ұсыныс;
[bookmark: _GoBack]      3) заңды тұлғаны мемлекеттік тіркеу (қайта тіркеу) туралы анықтаманың не куәліктің көшірмесі;
      4) заңды тұлға жарғысының көшірмесі және жарғыға өзгерістер және (немесе) толықтырулар. 
Заңды тұлға қызметін «Шағын, орта және ірі кәсіпкерлік субъектілеріне жататын заңды тұлғалардың үлгілік жарғыларын бекіту туралы» Қазақстан Республикасы Әділет министрінің 2015 жылғы 24 ақпандағы № 106 бұйрығымен бекітілген (Қазақстан Республикасының Нормативтік құқықтық актілерін мемлекеттік тіркеу тізілімінде № 10563 болып тіркелген) Үлгілік жарғының негізінде жүзеге асырғанда, мемлекеттік тіркеу туралы өтініштің нотариат куәландырған көшірмесі ұсынылады.»;
9-тармақ мынадай редакцияда жазылсын:
«9. Қағидалардың 6-тармағына сәйкес конкурсқа қатысу үшін қажетті құжаттар беттері нөмірленіп, тігілген түрде ұсынылады, құжаттардың соңғы беті үміткердің қолымен және мөрімен (бар болған жағдайда) куәландырылып, мөрленген конвертте тапсырылады.
Мөрленген конверттің сыртқы бетінде заңды тұлғаны сәйкестендіруге және онымен байланыс жасауға мүмкіндік беретін мәліметтер (атауы, БСН/ЖСН, телефон нөмірі, электрондық пошта мекенжайы) көрсетіледі.
Конкурстық ұсыныстың мәтінінде түзетулерге жол берілмейді.»;
11-тармақ мынадай редакцияда жазылсын: 
«11. Заңды тұлғаның уәкілетті өкілі сенімхатты ұсынған жағдайда конкурстық ұсыныстары бар конверттерді ашу кезінде қатысады.
Конкурстық комиссия конкурсқа қатысуға өтініштерді қабылдау мерзімі аяқталған күннен кейінгі бірінші жұмыс күні конверттерді ашады.»;
13-тармақ мынадай редакцияда жазылсын:
«13. Ең жоғары жиынтық балл жинаған заңды тұлға жеңімпаз болып танылады. Екі немесе одан да көп заңды тұлғада тең жиынтық балл болған кезде, комиссия мүшелерінің ең көп даусын жинаған заңды тұлға жеңімпаз болып танылады. Дауыстар тең болғанда, комиссия төрағасының даусы шешуші болып саналады.
Конкурс жеңімпазы айқындалған жағдайда, Әкімші болып айқындалған заңды тұлға өз қызметін «Қазақстан Республикасындағы туристік қызмет туралы» Қазақстан Республикасы Заңының 27-2-бабының 3-тармағының талаптарына сәйкес келтіруге міндетті.»;    
14-тармақ мынадай редакцияда жазылсын:
«14. Заңды тұлғаның конкурстық ұсынысы мазмұнының Қағидалардың 8-тармағының шарттарына сай болмауы конкурсқа қатысуға өтінішті қабылдамауға негіз болып табылады. Заңды тұлға оның конкурсқа қатысуға өтінішінің қабылданбағаны туралы пошта байланысы және өзге де коммуникация құралдары арқылы жазбаша түрде хабардар етіледі.».          
2. Қазақстан Республикасы Туризм және спорт министрлігінің Туризм индустриясы комитеті заңнамада белгіленген тәртіппен:
1) осы бұйрықты Қазақстан Республикасы Әділет министрлігінде тәртіпте мемлекеттік тіркеуді;
2) осы бұйрықты Қазақстан Республикасы Туризм және спорт министрлігінің интернет-ресурсында қолданысқа енгеннен кейін үш жұмыс күні ішінде орналастыруды;
3) осы бұйрықтың 2-тармағының 1) және  2) тармақшалары орындалғаннан кейін үш жұмыс күні ішінде ақпаратты Қазақстан Республикасы Туризм және спорт министрлігінің Заң қызметі департаментіне ұсынуды қамтамасыз етсін.
3. Осы бұйрықтың орындалуын бақылау Қазақстан Республикасының Туризм және спорт министрлігінің жетекшілік ететін министрдің орынбасарына жүктелсін.
4. Осы бұйрық оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

